# Vítězslav Novák

Vítězslav Novák (Kamenice nad Lipou, Bohèmia, 5 de desembre de 1870 – Skuteč, Txecoslovàquia, 18 de juliol de 1949) fou un compositor postromàntic txec.
Novák va néixer al sud de Bohèmia, on ben aviat es va iniciar en el piano i la composició. Amb dinou anys es va traslladar a Praga per estudiar Dret i Filosofia, i també va seguir els estudis de música al conservatori de la ciutat, on entre els diferents professors va tenir a Antonín Dvořák.
Al cap d'uns anys, va néixer en Novák l'interès per la música popular, paral·lelament es va iniciar en el camp de la docència, primer com a professor i anys més tard va assolir el càrrec de director del conservatori, on va tenir alumnes que més tard serien famosos. El 1928, amb cinquanta-vuit anys, va rebre el títol de doctor honoris causa per la Universitat de Bratislava i va ser membre de diverses acadèmies musicals europees. Entre els seus alumnes també hi va haver Václav Dobiáš, Emil Axman i Alexander Moyzes i Vítězslava Kaprálová.
La seva música presenta una voluntat de transmissió de la tradició i alhora també presenta un fort component de patriotisme i d'aspiració de l'alliberament nacional d'Eslovàquia de la dominació hongaresa. Després del període que va fins a la Primera Guerra Mundial, la renovació de la música txeca que va suposar la irrupció al món de la música de Leoš Janáček, i les tendències que venien de Viena i França, van deixar a la música de Novák en una situació gairebé retrògrada, la qual cosa el va fer passar a dedicar-se més a l'ensenyament que a la composició.
En la darrera etapa de la seva producció però, les seves composicions van adquirir de nou un to patriòtic i exaltat. El coneixement de diverses llengües, així com el seu do d'home cultivat i amant de la literatura, fan que gairebé totes les seves obres escèniques i vocals tinguin un referent literari de primer ordre corresponent als millors escriptors de l'època.

## Òperes

* Zvíkovský rarášek (El follet de Zvíkov, 1915)
* Karlštejn (1916)
* Lucerna (La llanterna, 1923)
* Dědův odkaz (1926)

## Llista d'alumnes

* Krsto Odak,
* Haig Gudenian
* Dezider Kardos,
* Karel Hába,
* Jaroslav Jeremiáš,
* Ladislav Vycpálek,
* Boleslav Vomáčka,
* Jan Kunc,
* Fidelio Friedrich Finke.
* Andrej Očenáš.
* Karel Nedbal.
* Václav Štěpán.

## Referències

* ↑ Václav Dobiáš s Celebration of Proletarian Prague: The Song Cycle: Praho jediná". Retrieved 28 December 2008.
* ↑ Edita SARPE, Gran Enciclopedia de la Música Clásica, vol. III, pàg. 952. (ISBN 84-7291-226-4)
* ↑ Enciclopèdia Espasa Apèndix núm. V, pàg. 1188 (ISBN 84-239-4575-8)
* ↑ Edita SARPE, Gran Enciclopedia de la Música Clásica, vol. II, pàg. 560. (ISBN 84-7291-255-8)
* ↑ Edita SARPE, Gran Enciclopedia de la Música Clásica, vol. II, pàg. 642. (ISBN 84-7291-227-2)
* ↑ Enciclopèdia Espasa Apèndix núm. 10, pàg. 1211 (ISBN 84-239-4580-4)
* ↑ Enciclopèdia Espasa Apèndix núm. 10, pàg. 1205 (ISBN 84-239-4580-4)
* ↑ Enciclopèdia Espasa Volum A-Z, pàg. 551 (ISBN 84-239-7591-6)
* ↑ Edita SARPE v. III, pàg. 951, (ISBN 84-7291-226-4)
* ↑ * Edita SARPE, Gran Enciclopedia de la Música Clásica, vol. III, pàg. 916. (ISBN 84-7291-226-4)
* ↑ Edita SARPE, Gran Enciclopèdia de la Música Clàsica, vol. IV, pàg. 1377. (ISBN 84-7291-226-4)

## Enllaços externs

* Història de la música txeca (castellà)
* Fitxa del compositor al web Kapralova Arxivat 2003-12-28 a Wayback Machine. (anglès)
* Pàgina web del músic (txec)
* Op.8, 22 i 35 Arxivat 2007-03-13 a Wayback Machine. (anglès)